|  |  |
| --- | --- |
| **ГОДИШЕН ДОКЛАД****2023 Г.**C:\Users\E5430\AppData\Local\Microsoft\Windows\INetCache\Content.MSO\98F497A6.tmp |  |
|  |  |
| 26.03.2024C:\Users\E5430\AppData\Local\Microsoft\Windows\INetCache\Content.MSO\F6612AA4.tmp**НЧ “П. Р. Славейков - 1903”****Село Добри дял** | **Email: p.c.slaveykov1903@abv.bg** |

**ГОДИШЕН ДОКЛАД 2023Г.**

|  |
| --- |
| НЧ “П. Р. Славейков - 1903” с. Добри дял  На основание чл. 26 (1), чл. 26 а (4) от Закон за народните читалища Ви представме обобщен годишен доклад за дейността на  НЧ “П. Р. Славейков - 1903” за периода на отчетната 2023г. **Докладът включва следните направления:**  1. Библиотечна дейност;
2. Читалищна дейност и осъществени събития по културен календар 2023 г.;
3. Организационна структура;
4. План-програма за развитие обхвата и дейността на библиотечно-читалищната дейност през 2024 г.;
 |
|  1. **БИБЛИОТЕЧНА ДЕЙНОСТ:**

Библиотеката заема важна част в развитието на будителската дейност на читалището и способства за поддържането на нашата скромна общност жива. Към момента библиотечният фонд наброява 13269 ед., от които 104 са набавени през изминалата година. Заетите книги за обозначения период са 150. Библиотеката отчита 39 читатели, от които 19 са до 14-годишна възраст. За да бъдем в течение на съвременните тенденции за дигитализация, предлагаме свободна Wi-Fi връзка на нашите читатели, както и различни услуги, свързани с печат, сканиране и дигитализиране на документи. През 2023 г. библиотеката кандидатства успешно по проект „Българските библиотеки-съвременни центрове за четене и информираност” и добави 84 книги към своя фонд. Библиотечното ръководство е мотивирано да продължи да развива своята дейност, да инвестира материално и нематериално - чрез увеличаване на библиотечния фонд, осъществяване на идеи и проекти, и активна дейност за набиране на повече читатели, за да даде възможно най-висока добавена стойност към добридялската общност. 1. **ЧИТАЛИЩНА ДЕЙНОСТ И ОСЪЩЕСТВЕНИ СЪБИТИЯ ПО КУЛТУРЕН КАЛЕНДАР 2023 Г.:**

Въпреки ограниченията на малката общост, читалището се стреми да развива и популяризира своята дейност, да работи упорито и да влага цялото си старание за опазване на народните традиции и предаването им към бъдните поколения. Това включва активни информационни кампании - както “на терен” - чрез съвместна работа с кметството, пенсионерския клуб , детската градина на селото, също и с активно доброволчески участие, така и дигитално - с активна дейност в социалните мрежи.През 2023 г. читалището има 62-ма членове, а самодейните състави включват певческа група “Еделвайс”, част от пенсионерски клуб “Еделвайс” и две детско-юношески групи с общ сбор от близо тридесет младежи, вземащи активно участие в презентирането и опазването на различни обреди и обичаи.През изминалата година, читалището взема участие и организира следните културни мероприятия:* **Януари**
* Бабинден - отбелязване на деня на родилната помощ с поздрав към последното и последното бебе за 2022 година.Възпроизвеждането на традицията : ‘’Къпане на бабите’’.
* **Февруари**
* ‘’Трифон Зарезан’’ - общоселски празник с традиционно зарязвяне на лозята и конкурс за най-хубаво добридялско вино.
* Изготвяне на витрина , посветена на 150 години от обесването на Васил Левски.
* **Март**
* Отбелязване деня на самодееца - изготвяне на витрина със снимки и грамоти от участията на самодейните състави към читалището.
* Баба Марта – закичване на децата с ръчно изработени мартеници.
* Конкурс за най-красива ръчно изработена мартеници.
* Тържествено отбелязване на Националния празник.
* Тодоровден - тържествено отбелязване на празника с водосвет и конни кушии
* **Април**
* Лазаров ден - възпроизвеждане на обичая лазаруване от момичетата на детско-юношеската самодейна група.
* **Май**
* Изработване на Гергьовска люлка
* Участие на ПГ ‘’Пъстра китка’’ в Общински преглед на песенното самодейно изкуство  с.Драгижево.
* Празнична витрина посветена на делото на братята Кирил и Методий.
* **Юни**
* Поздрав и организиране на игри за децата на с. Добри дял по повод Международния ден на детето.
* ’Тържествена заря – проверка’’ и възстановка по повод отбелязването Деня на Христо Ботев и загиналите за свободата на България.
* Участие на фестивала ‘’Хайдушка песен ‘’ с. Мерданя .
* **Юли**
* V –ти Регионален преглед на Музикалното самодейно изкуство ‘’От любов към българското’’ с. Добри дял.
* **Август**
* Участие в  Национален кулинарен фестивал’’Пъстра трапеза’’с. Джулюница .
* Сбор на с. Добри дял - организиране на патронния празник на селото
* **Септември**
* Витрина по случай 138 години от Съединението на България
* Участие на два отбора в ‘’Празник на кокошата чорба’’ с. Козаревец.
* Участие в  ‘’Празник  на градинарската чорба’’ град Златарица.
* Витрина ‘’Ден на независимостта’’
* 120 години Народно Читалище ‘’П.Р.Славейков-1903’
* **Октомври**
* VІІ- ми ‘’Празник на картофа’’с.Добри дял.
* **Ноември**
* Витрина “Ден на народните будители”.
* Витрина за живота и делото на П.Р.Славейков по повод 196 години от рождението му
* **Декември**
* Конкурс за най-красива сурвачка.
* Организиране на тържество “Дядо Коледа” в детската градина
* Възпроизвеждане на обичая “Коледуване” с участието на момчетата от детско-юношеската самодейна група.
* Коледно-новогодишно тържество с участието на всички самодейни колективи

1. **ОРГАНИЗАЦИОННА СТРУКТУРА**

**Настоятелство с мандат до 26.03.2025 г. :**Ганчо Тодоров Куруджиков - председателСтоян Василев СтояновСтефка Георгиева ИвановаНадка Цончева ЧервенковаЖивка Ангелова Иванова**Проверителна комисия с мандат до 26.03.2025 г. :**Иванка Колева МариноваДочка Кирова СтефановаГинка Русева Георгиева**Административен секретар:**Галина Димитрова Кирилова1. **План-програма за развитие обхвата и дейността на библиотечно-читалищната дейност през 2024 г.:**

1. Създаване на условия за продължаване на творческата дейност на самодейните състави и клубове, създаване на нови творчески форми, в които да се привлекат млади хора.                                                               2. Популяризиране на местния фолклор с цел съхранение.3. Намиране на източници за допълнително финансиране на читалището – благотворителност и други масови дейности 4. Повишаване качеството на творческите постижения на самодейните състави и клубове и разширяване на тяхната дейност 5. Намиране на средства за закупуване на нова литература за библиотеката.6. Използване на нови форми за привличане на нови читатели като: насърчаване четенето чрез различни събития и работилници, предоставяне допълнително обучение и квалификация на възрастните, стимулиране на ранното детско четене, предлагане на дигитално съдържание с цел набиране на читатели и самодейци. |
|   |